Gaius Octavius Lampadio
Gaius Octavius Lampadio fuit grammaticus et philologus Latinus saeculi secundi a.C.n., qui insigniter Bellum Poenicum Naevii in septem libros secundum consuetudinem culturae Alexandrinae divisit. Apud Suetonium, de imitatione Cratis Mallotis: Hactenus tamen imitati, ut carmina parum adhuc divolgata vel defunctorum amicorum vel si quorum aliorum probassent, diligentius retractarent ac legendo commentandoque etiam ceteris nota facerent; ut C. Octavius Lampadio Naevii "Punicum Bellum," quod uno volumine et continenti scriptura expositum divisit in septem libros.